|  |
| --- |
| **Materialinė parama Klaipėdos miesto savivaldybės gyventojams** |
| **Paramos pavadinimas** | **Paramos dydis, sąlygos** | **Aspektai** |
| Materialinė parama skoloms už komunalines ir telekomunikacines paslaugas apmokėti | Iki 50 VRP\*1 savininkui arba savivaldybės būsto ar socialinio būsto nuomininkui, jeigu atitinka visus nurodytus reikalavimus:- kiekvienas gyvenamąją vietą būste deklaravęs vyresnis kaip 18 metų asmuo ir jų bendrai gyvenantys asmenys, arba vaikas (įvaikis) nuo 16 iki 18 metų, atitinka bent vieną iš Įstatymo\*2 8 straipsnio 1 dalyje nurodytų sąlygų arba yra netekęs 45–55 proc. darbingumo;- vidutinės mėnesio pajamos vienam asmeniui per pastaruosius **12 mėnesių** yra **mažesnės kaip 2,5 VRP** dydžio;- bendrai gyvenančių asmenų arba vieno gyvenančio asmens turimų **piniginių** **lėšų dydis** neviršija Įstatymo 16 straipsnio 5 dalyje nustatyto piniginių lėšų normatyvo. | Parama teikiama apmokant visas skolas už komunalines ir telekomunikacines paslaugas (išskyrus skolas už telekomunikacinę įrangą: telefonus, kompiuterius, priedėlius (imtuvus) ir pan.) bei visas kitas su šių paslaugų administravimu susijusias išlaidas ir mokesčius, įskaitant delspinigius, skolų priteisimo ir (ar) išieškojimo proceso vykdymo išlaidas. |
| Materialinė parama būstui remontuoti, įsikurti | Iki 40 VRP, **kai būstas** (priklausantis nuosavybės teise ar nuomojamas iš savivaldybės) **nukentėjo nuo vandentiekio avarijos, gaisro, stichinės nelaimės ar nusikalstamos veiklos**, pareiškėjas deklaruoja gyvenamąją vietą bei faktiškai šiame būste gyvena ir tai vienintelis gyvenamasis būstas, atsižvelgiant į Materialinės paramos teikimo komisijos siūlymą, parama gali būti skiriama, jeigu atitinka visus nurodytus reikalavimus:- kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų kreipimosi dėl paramos metu atitinka bent vieną iš Įstatymo 8 straipsnio 1 dalyje nurodytų sąlygų arba yra netekęs 45–55 proc. darbingumo;- vidutinės pajamos vienam asmeniui per mėnesį yra mažesnės kaip **4 VRP** dydžiai- bendrai gyvenančių asmenų arba vieno gyvenančio asmens turimų piniginių lėšų dydis neviršija Įstatymo 16 straipsnio 5 dalyje nustatyto piniginių lėšų normatyvo. | Parama skiriama kai kreiptasi ne vėliau kaip per 2 mėnesius nuo įvykusios nelaimės fakto registravimo dienos ir nukentėjęs asmuo nebuvo apdraudęs dėl vandentiekio avarijų, gaisro, stichinių nelaimių ar nusikalstamos veiklos sugadinto kilnojamojo ir (ar) nekilnojamojo turto arba kai asmuo buvo apdraudęs šį turtą, bet pagal draudimo sutartį tai nėra draudiminis įvykis.  |
| Iki 40 VRP, **kai asmenys gyvena skurdžiomis buities sąlygomis,** atsižvelgiant į Materialinės paramos teikimo komisijos siūlymą, parama gali būti skiriama, jeigu atitinka visus nurodytus reikalavimus:- kiekvienas vyresnis kaip 18 metų bendrai gyvenantis asmuo arba vienas | Esant kompetentingų institucijų (BĮ Klaipėdos miesto šeimos ir vaiko gerovės centro, BĮ Klaipėdos miesto socialinės paramos centro, Klaipėdos psichikos sveikatos centro ir kt.) išvadai |
|  |  gyvenantis asmuo kreipimosi dėl materialinės paramos metu atitinka bent vieną iš Įstatymo 8 straipsnio 1 dalyje nurodytų sąlygų arba yra netekęs 45–55 proc. darbingumo;- vidutinės mėnesio pajamos vienam asmeniui yra mažesnės kaip **2,5 VRP** dydžio;- bendrai gyvenančių asmenų arba vieno gyvenančio asmens turimų **piniginių** **lėšų dydis** neviršija Įstatymo 16 straipsnio 5 dalyje nustatyto piniginių lėšų normatyvo. | dėl būsto remonto ir (ar) baldų, buitinės technikos ar kitų namų apyvokos daiktų priemonių įsigijimo poreikio ir būtinybės |
| Materialinė parama ligos, nelaimingo atsitikimo ir kitais atvejais, kai būtinos mokamos asmens sveikatos priežiūros paslaugos ir (ar medicininės priemonės) | **1 VRP**, jeigu kiekvienas vyresnis kaip 18 metų bendrai gyvenantis asmuo arba vienas gyvenantis asmuo kreipimosi dėl materialinės paramos metu atitinka bent vieną iš Įstatymo 8 straipsnio 1 dalyje nurodytų sąlygų arba yra netekęs 45–55 proc. darbingumo ir vidutinės mėnesio pajamos vienam asmeniui yra mažesnės kaip **2,5 VRP** dydžio. | Kai patirtos (patiriamos) išlaidos iš esmės nekeičia materialinės padėties ir (ar) išlaidos yra nuolatinės dėl lėtinių ligų gydymo, patirtų traumų ir pan., **ne dažniau kaip kartą per metus.** |
|  | **Iki 50 VRP,** atsižvelgiant į Materialinės paramos teikimo komisijos siūlymą, parama gali būti skiriama, jeigu atitinka visus nurodytus reikalavimus:- kiekvienas vyresnis kaip 18 metų bendrai gyvenantis asmuo arba vienas gyvenantis asmuo kreipimosi dėl materialinės paramos metu atitinka bent vieną iš Įstatymo 8 straipsnio 1 dalyje nurodytų sąlygų arba yra netekęs 45–55 proc. darbingumo;- vidutinės mėnesio pajamos vienam asmeniui yra mažesnės kaip **4 VRP** dydžiai;- bendrai gyvenančių asmenų arba vieno gyvenančio asmens turimų **piniginių lėšų dydis** neviršija Įstatymo 16 straipsnio 5 dalyje nustatyto piniginių lėšų normatyvo. | Esant ypatingoms aplinkybėms, kai reikalingos lėšos būtiniems gydytojo paskirtiems vaistams, medicininėms priemonėms, operacijai, medicininiams tyrimams bei kitoms asmens sveikatos priežiūros paslaugoms, ir (ar) išlaidoms, susijusioms su grįžimu (transportavimu) į Lietuvos Respubliką sunkiai susirgus arba susižalojus, nukentėjus dėl nelaimingo atsitikimo, įvykdyto nusikaltimo ar kito teisės pažeidimo užsienio valstybėse, apmokėti (iš dalies apmokėti), kurių nekompensuoja (arba kompensuoja tik dalį) teritorinės ligonių kasos ir (ar) neapmoka (arba apmoka tik dalį) draudimo kompanija, labdaros (paramos) fondas ir pan. |
| **Apmokant asmens privalomojo sveikatos draudimo įmokas** neapdraustiems privalomuoju sveikatos draudimu asmenims, gyvenantiems Klaipėdos miesto savivaldybės teritorijoje, neturintiems nuolatinės faktinės gyvenamosios vietos. | Esant motyvuotai asmens sveikatos priežiūros įstaigos išvadai (teikimui) dėl privalomojo sveikatos draudimo įmokų apmokėjimo poreikio ir būtinumo. |
| **Apmokant (kompensuojant) privalomojo profilaktinio asmens sveikatos patikrinimo** (medicininės knygelės (sveikatos paso, F 048/a forma)) faktines išlaidas Klaipėdos miesto gyventojams, pasitelktiems visuomenei naudingai veiklai atlikti | Jeigu asmuo pasitelkiamas visuomenei naudingai veiklai ir šiai veiklai atlikti reikalinga turėti medicininę knygelę (sveikatos pasą, F 048/a formą). |
|  |
| Materialinė parama gimus dvynukams ir daugiau vaikų | 4 VRP kiekvienam vaikui, jeigu dėl jos kreipiamasi ne vėliau kaip per 12 mėnesių nuo vaikų gimimo, neskiriama, jeigu vaikas (vaikai) gimė negyvas (negyvi) arba kreipimosi metu yra miręs (mirę). |  |
| Materialinė parama grįžus iš laisvės atėmimo ar kardomojo kalinimo vietų | 1 VRP asmenims, grįžusiems iš laisvės atėmimo bausmę vykdančios pataisos įstaigos (kalėjimo, pataisos namų, nepilnamečių pataisos namų, atviros kolonijos) ar kardomojo kalinimo vietų (tardymo izoliatoriaus), jeigu jie išbuvo šiose įstaigose ne trumpiau nei 6 mėnesius ir dėl paramos kreipiasi ne vėliau kaip per du mėnesius nuo išleidimo iš šių įstaigų dienos. |
| Materialinė parama asmens dokumentams pagaminti | Apmokant būtinojo asmens dokumento tvarkymo ir (ar) nuotraukų asmens dokumentams pagaminimo faktines išlaidas asmenims, gyvenantiems Klaipėdos miesto savivaldybės teritorijoje, neturintiems nuolatinės faktinės gyvenamosios vietos. |  |
| Materialinė parama vietinei rinkliavai už komunalinių atliekų surinkimą ir tvarkymą apmokėti (kompensuoti) | Socialinės pašalpos teikimo laikotarpiu (įskaitant kai socialinė pašalpa skiriama, bet neišmokama) 100 procentų apmokant (kompensuojant) metinę vietinę rinkliavą, kai nuosavybės teise priklauso būstas Klaipėdos miesto savivaldybės teritorijoje ir šiame būste asmuo deklaruoja savo gyvenamąją vietą, arba savivaldybės būsto ar socialinio būsto nuomininkams, deklaruojantiems gyvenamąją vietą šiame būste. Deklaruojantys gyvenamąją vietą skirtinguose būstuose, privalo pasirinkti vieną iš būstų, už kurį parama būtų teikiama. |  |
| Materialinė parama sezoniniams drabužiams ir avalynei įsigyti | 0,5 VRP **kartą per metus** socialinės pašalpos teikimo laikotarpiu (įskaitant kai socialinė pašalpa skiriama, bet neišmokama), jeigu asmuo arba bendrai gyvenantys asmenys augina vaiką (vaikus), vienas gyvenantis asmuo arba bent vienas iš bendrai gyvenančių asmenų yra neįgalus arba sukakęs senatvės pensijos amžių asmuo, vienas gyvenantis asmuo arba bent vienas iš bendrai gyvenančių asmenų patiria socialinę riziką ir kreipimosi metu yra socialinės priežiūros paslaugų gavėjas.Parama neskiriama, jeigu bent vienas iš bendrai gyvenančių asmenų ar vienas gyvenantis asmuo nevykdo Įstatymo 25 straipsnio 1, 4–6 punktuose nustatytų pareigų arba jiems socialinės pašalpos dydis yra mažinamas Įstatymu nustatyta tvarka. |  |
| Materialinė parama, papildomai teikiama socialinės pašalpos gavėjams | **Periodinė 0,2 VRP per mėnesį** socialinės pašalpos teikimo laikotarpiu (įskaitant kai socialinė pašalpa skiriama, bet neišmokama), jeigu asmuo arba bendrai gyvenantys asmenys augina vaiką (vaikus), vienas gyvenantis asmuo arba bent vienas iš bendrai gyvenančių asmenų yra neįgalus arba sukakęs senatvės pensijos amžių asmuo, vienas gyvenantis asmuo arba bent vienas iš bendrai gyvenančių asmenų patiria socialinę riziką ir kreipimosi metu yra socialinės priežiūros paslaugų gavėjas.Parama neskiriama, jeigu bent vienas iš bendrai gyvenančių asmenų ar vienas gyvenantis asmuo nevykdo Įstatymo 25 straipsnio 1, 4–6 punktuose nustatytų pareigų arba jiems socialinės pašalpos dydis yra mažinamas Įstatymu nustatyta tvarka. |  |

\*1 VRP – Valstybės remiamų pajamų dydis (šiuo metu – 102 Eur)

\*2 Įstatymas – Lietuvos Respublikos piniginės socialinės paramos nepasiturintiems gyventojams įstatymas

**Dėl paramos kreiptis:**

Į Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyrį:
Padalinys Vytauto g. 13 – gyvenantiems šiaurinėje miesto dalyje (nuo Kalotės iki Baltijos pr.)
Padalinys Laukininkų g. 19A – gyvenantiems pietinėje miesto dalyje (nuo Baltijos pr. iki Rimkų gyvenvietės imtinai)
Socialinių išmokų poskyrio darbo laikas: I–IV nuo 8 iki 17 val. (pietų pertrauka nuo 12 iki 12.45 val.), V – nuo 8 iki 12 val.

**Informacijos telefonai:**

Vytauto g. 13 – (8 46) 41 08 40

Laukininkų g. 19A – (8 46) 32 46 96

Klaipėdos miesto savivaldybės administracijos informacija